Diari Oficial de la Generalitat Valenciana


Sumari del DOGV 6028, del 04-06-2009 (2009/6181)

Acceptació de la delegació dels ajuntaments de la Nucia, Cocentaina, Rojales, Albatera i Tàrbena de la recaptació, en període executiu, de diverses taxes i preus públics.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6028

Data del DOGV
:   04-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6181


Data del document
:   19-05-2009

Organisme emissor
:   Diputacio d'Alacant. Suma. Gestio Tributària

Tipus de document
:   Informació Pública

Descriptors 

:   * Albatera
    * Rojales
    * Nucia, la
    * Tàrbena
    * competència administrativa
    * administració local
    * delegació de poders

Acceptació de la delegació dels ajuntaments de la Nucia, Cocentaina, Rojales, Albatera i Tàrbena de la recaptació, en període executiu, de diverses taxes i preus públics. [2009/6181]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant un decret del president de la Diputació Provincial d'Alacant de data 19 de maig de 2009, de les delegacions efectuades pels plens dels ajuntaments de la Nucia, de data 26 de març de 2009, de Cocentaina, de data 26 de març de 2009, de Tàrbena, de data 31 de març de 2009, de Rojales, de data 7 d'abril de 2009 i d'Albatera, de data 29 d'abril de 2009, amb l'abast, les condicions generals i el contingut establits en l'Acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial de data 21 de desembre de 1989, (BOP núm. 46, de data 24.02.1990, i DOGV núm. 1261, de data 09.03.1990), en les matèries que a continuació s'assenyalen.  
Recaptació en període executiu dels deutes per liquidacions d'ingrés directe, així com les autoliquidacions.  
La Nucia, Cocentaina, Rojales i Albatera  
- Tots aquells ingressos de dret públic per als que estiga legalment prevista la seua exacció per la via de constrenyiment.  
Tàrbena  
- Taxa per atorgament de llicències d'ocupació.  
- Taxa per atorgament de llicències urbanístiques.  
- Taxa per atorgament de llicències d'obertura.  
- Taxa per ocupació de subsòl, sòl i vol de la via pública.  
- Taxa per ocupació amb taules, cadires i tendals.  
- Taxa per ocupació amb materials de construcció, runes i tanques.  
- Cànon d'aprofitament urbanístic.  
Les delegacions realitzades en favor de la Diputació Provincial d'Alacant pels municipis de la Nucia, Cocentaina, Tàrbena, Rojales i Albatera tinndran efecte des de la mateixa data d'aprovació de la delegació i estaran vigents fins al 31 de desembre de 2009, i quedaran tàcitament prorrogades, per períodes de cinc anys, si cap de les parts manifesta expressament la seua voluntat en contra mitjançant la comunicació a l'altra, amb una antelació no inferior a sis mesos a la finalització corresponent o a la de qualsevol dels períodes de pròrroga.  
Alacant, 19 de maig de 2009.- El president: José Joaquín Ripoll Serrano. La secretària: Amparo Koninckx Frasquet.